61. ΝΟΜΟΣ υπ’ αριθ. 490 της 8/11 Δεκ. 1976 (ΦΕΚ Α' 331) Περί τροποποιήσεως και συμπληρώσεως των διατάξεων περί ατελούς εισαγωγής ενίων ειδών υπό αναπήρων. Άρθρ.1.-1.Απαλλάσσονται των υπέρ του Δημοσίου ή τρίτων δασμών και λοιπών φόρων, εισφορών, δικαιωμάτων και τελών, των τελών χαρτοσήμου, ως και του ειδικού φόρου καταναλώσεως των εισπραττομένων κατά την εκ του εξωτερικού εισαγωγήν, των τελών κυκλοφορίας, ως και του εφ’ άπαξ προσθέτου ειδικού τέλους, τα δι’ αναπήρους πολέμου αξιωματικούς και οπλίτας προοριζόμενα: α)Επιβατικά αυτοκίνητα, της δασμολογικής κλάσεως 87.02.Α2, των οποίων ο κυλινδρισμός του κινητήρος δεν υπερβαίνει τα 1.650 κυβικά εκατοστά, β)τα ειδικά αναπηρικά αμαξίδια, και γ)τα λοιπά τεχνικά όργανα και βοηθήματα, εφ’ όσον η αρμόδια Ανώτατη του Στρατού Υγειονομική Επιτροπή γνωματεύει, κατά περίπτωσιν, ότι τα εν λόγω είδη τυγχάνουν απαραίτητα δια την εξυπηρέτησιν των προσωπικών αναγκών των αναπήρων τούτων, λαμβανομένης υπ’ όψιν της φύσεως της αναπηρίας, ήτις δέον να παρακωλύη την βάδισιν. Ο κυλινδρισμός του κινητήρος προσδιορίζεται κατά τα εις το άρθρ. 4 του Νόμ. 363/1976 περί διαρρυθμίσεως των επί των αυτοκινήτων ιδιωτικής χρήσεως επιβαλλομένων φόρων "διαλαμβανόμενα". 2.Κατ’ εξαίρεσιν, τα δια τους παραπληγικούς αναπήρους και τους αναπήρους με αναπηρίαν 100% προοριζόμενα επιβατικά αυτοκίνητα, δύνανται να έχουν κυλινδρισμόν κινητήρος ανώτερον των 1.650 κυβικών εκατοστών. Εις ειδικάς περιπτώσεις, καθ’ ας η φύσις της αναπηρίας και η τοποθέτησις του βοηθητικού συστήματος οδηγήσεως απαιτούν αυτοκίνητα μείζονος χώρου των τοιούτων των 1.650 κυβικών εκατοστών, κατά την γνώμης της Ανωτάτης του Στρατού Υγειονομικής Επιτροπής, τα εισαγόμενα αυτοκίνητα δύναται να είναι κυλινδρισμού κινητήρος μέχρι 2.000 κυβικά εκατοστά. 3.Αι εις τας προηγουμένας παραγράφους οριζόμεναι απαλλαγαί παρέχονται, υπό τας αυτάς προϋποθέσεις και περιορισμούς και εις τους αναπήρους Αξιωματικούς και οπλίτας των τριών κλάδων των Ενόπλων Δυνάμεων, τους Αξιωματικούς και άνδρας των Σωμάτων Ασφαλείας, τους Αξιωματικούς και άνδρας του Πυροσβεστικού και Λιμενικού Σώματος, τους άνδρας της Αγροφυλακής, ως και τους υπαλλήλους της Τελωνειακής Υπηρεσίας τους εντεταλμένους εις την δίωξιν του Λαθρεμπορίου, οίτινες εκρίθησαν ή κρίνονται ανίκανοι δια την ενεργόν υπηρεσίαν, συνεπεία τραύματος ή νοσήματος εν υπηρεσία και ένεκεν ταύτης και λαμβάνουν σύνταξιν δια τον λόγον τούτον. 4.Αι ανωτέρω απαλλαγαί υπό τας αυτάς προϋποθέσεις και περιορισμούς παρέχονται και εις οπλίτας, οίτινες κατέστησαν ανάπηροι κατά το από 21ης Απρ. 1967 έως 23ην Ιουλ. 1974 χρονικόν διάστημα, συνεπεία της κατά του δικτατορικού καθεστώτος δράσεως ("ως και στους αναπήρους Έλληνες πολίτες ηλικίας άνω των 4 ετών, που εμφανίζουν σοβαρή κινητική αναπηρία των κάτω άκρων ή των κάτω και άνω άκρων σε ποσοστό όχι μικρότερο του 80%, η οποία παρακωλύει καταφανώς τη βάδιση, εφ’ όσον το ένα κάτω άκρο έχει αναπηρία τουλάχιστον 55% και το παραλαμβανόμενο επιβατικό αυτοκίνητο έχει κυλινδρισμό κινητήρα μέχρι 1.650 κυβικά εκατοστά. Κατ’ εξαίρεση όσοι από τους παραπάνω αναπήρους ηλικίας άνω των 18 ετών έχουν πλήρη παράλυση των κάτω άκρων ή αμφοτερόπλευρο ακρωτηριασμό αυτών με ποσοστό αναπηρίας 100% δύνανται να παραλάβουν αυτοκίνητο με κυλινδρισμό κινητήρα μέχρι 2.000 κυβ. εκατοστά. Αν το συνολικό ποσοστό κινητικής αναπηρίας των παραπάνω ανάπηρων είναι μικρότερο του 80% όχι όμως και του 67%, η δε αναπηρία τους στο ένα κάτω είναι τουλάχιστον 55%, παρέχεται απαλλαγή μόνο από το 1/2 του ειδικού φόρου κατανάλωσης, που αναλογεί στο παραλαμβανόμενο αυτοκίνητο, εφ’ όσον αυτό έχει κυλινδρισμό κινητήρα μέχρι 1.650 κυβικά εκατοστά. Στους άνω των 4 ετών ανήλικους ανάπηρους των παραπάνω κατηγοριών το δικαίωμα αυτό παραχωρείται σ’ εκείνον που ασκεί τη γονική μέριμνα ή για οποιονδήποτε λόγο έχει την επιτροπεία, ο οποίος δύναται να εισάγει με τις διατάξεις αυτές ένα επιβατικό αυτοκίνητο έστω και αν ασκεί τη γονική μέριμνα ή την επιτροπεία σε περισσότερους ανήλικους ανάπηρους"). Οι άνω μέσα σε ( ) διατάξεις, που είχαν τροποποιηθεί από την παρ. 2 άρθρ. 86 Νόμ. 1041/1980 (ΦΕΚ Α' 85), το άρθρ. 59 Νόμ. 1591/1986 (ΦΕΚ Α' 50) και το άρθρ. 57 Νόμ. 1731/1987 (ΦΕΚ Α' 161) καταργήθηκαν από την παρ. 7 άρθρ. 16 Νόμ. 1798/1988 (ΦΕΚ Α' 161) (κατωτ. αριθ. 80). 5.Υπό τας προϋποθέσεις και τους περιορισμούς των εις τας παρ. 1 και 2 του παρόντος άρθρου  οριζομένων απαλλάσσονται των υπέρ του Δημοσίου ή τρίτων δασμών και λοιπών φόρων, εισφορών,  δικαιωμάτων, τελών χαρτοσήμου και του ειδικού φόρου καταναλώσεως των εισπραττομένων  εις τα τελωνεία κατά την εισαγωγήν καθώς και  του εφ’ άπαξ καταβαλλομένου προσθέτου ειδικού τέλους ταξινομήσεως, εξαιρέσει των τελών  κυκλοφορίας, τα υπό αναπήρων Ελλήνων μεταναστών και εργατών του εξωτερικού κομιζόμενα  και δια τας ανάγκας αυτών προοριζόμενα επιβατικά αυτοκίνητα, ειδικά αναπηρικά αμαξίδια και λοιπά τεχνικά όργανα και βοηθήματα, εφ’ όσον τα  πρόσωπα ταύτα επανακάμπτουν εις την χώραν  προς μόνιμον εγκατάστασιν μετά διετή τουλάχιστον παραμονήν   και   εργασίαν   εις   το      εξωτερικόν, (Αντί για τη σελ. 790,21(δ) Σελ. 790,21(ε) Τεύχος Ι-ΙΙ-3 Σελ. 17 Ανάπηροι και θύματα πολέμου 36.I.α.61 "ως και τα υπό αναπήρων ελλήνων ιδιωτών, εχόντων πλήρη παράλυσιν των κάτω άκρων ή αμφοτερόπλευρον ακρωτηριασμόν μηρού, ηλικίας ανωτέρας των 18 ετών, εισαγόμενα και δια τας προσωπικάς αυτών ανάγκας προοριζόμενα επιβατικά αυτοκίνητα, κυλινδρισμού κινητήρος ουχί ανωτέρου των 1.300 κυβικών εκατοστών ως και τα ειδικά αναπηρικά αμαξίδια". Η μέσα στα « » φράση προστέθηκε από την παρ. 3 άρθρ. 2 Νόμ. 827 της 16/18 Νόεμ. 1978 (ΦΕΚ Α' 194) (τόμ. 30 σελ. 226, 517). 6.Η διάθεσις των εν παρόντι άρθρω αναφερομένων ειδών εις ετέρας χρήσεις, πλην των προς εξυπηρέτησιν των προσωπικών αναγκών του αναπήρου και η καθ’ οιονδήποτε τρόπον προ της καταβολής των δασμών και λοιπών φόρων μεταβίβασις της κυριότητος αυτών συνεπάγεται, εκτός των υπό της τελωνειακής νομοθεσίας προβλεπομένων κυρώσεων και την εις το διηνεκές στέρησιν του δικαιώματος της ατελούς εισαγωγής των ειδών τούτων. Άρθρ.2.-1.Επιβατικά αυτοκίνητα ιδιωτικής χρήσεως εισαγόμενα και κυκλοφορούντα εν Ελλάδι, δυνάμει προσωρινού τίτλου ελευθέρας κυκλοφορίας, δύνανται να μεταβιβάζωνται, ανεξαρτήτως έτους κατασκευής, υπό των κατόχων των προ του τελωνισμού, εις τους αναπήρους περί ων αι παρ. 1 έως και 4 του προηγουμένου άρθρου, επί τη τηρήσει, αναλόγως, των περί κυλινδρισμού του κινητήρος αυτών περιορισμών και διακρίσεων. 2.Δια τον εν συνεχεία της ανωτέρω μεταβιβάσεως τελωνισμόν, δεν απαιτείται έγκρισις του Υπουργείου Εμπορίου περί εισαγωγής άνευ συναλλαγματικών διατυπώσεων, πλήν όμως τα δια του τρόπου τούτου κτώμενα και ατελώς παραλαμβανόμενα υπό των αναπήρων, επιβατικά αυτοκίνητα, δεν δύναται να αντικατασταθούν ή εκποιηθούν περαιτέρω προ της παρελεύσεως τριετίας. Άρθρ.3.-Καταργούνται αι διατάξεις: α)της παρ. 3 του άρθρ. 2 του Νόμ. 4610/1967 "περί καταβολής αποζημιώσεως εις υπαλλήλους δια προσφερθείσαν υπηρεσίαν και μισθοδοσίας εκτάκτων τινών υπαλλήλων και άλλων τινών διατάξεων, β)της παρ. 1 του άρθρ. 4 του Νόμ. 4471/65 "περί τροποποιήσεως και συμπληρώσεως της "περί προστασίας των αναπήρων πολέμου και ειρηνικής περιόδου στρατιωτικών νομοθεσίας", γ)του άρθρου μόνου του Αναγκ. Νόμ. 613/1968 "περί αντικαταστάσεως και συμπληρώσεως του Νόμ. 4610/1967" και δ)του άρθρ. 5 του Ν.Δ. 36/1968 "περί θεσπίσεως δασμολογικών τινών απαλλαγών και διευκολύνσεων και ρυθμίσεως ενίων τελωνειακών θεμάτων". Σελ. 790,22(ε) Τεύχος Ι-ΙΙ-3 Σελ. 18 Άρθρ.4.-Δι’ αποφάσεων του Υπουργού των Οικονομικών καθορίζονται αι αναγκαίαι κατά περίπτωσιν διατυπώσεις και λεπτομέρειαι εφαρμογής του παρόντος νόμου. Εξεδόθη η υπ’ αριθ. Δ.795/63 της 2/8 Φεβρ. 1977 (ΦΕΚ Β' 83) αποφ. Υπ. Οικον. περί εξουσιοδοτήσεως Τελωνειακών Αρχών δια την απ’ ευθείας παράδοσιν επιβατικών αυτοκινήτων κλπ. εις τους αναπήρους κλπ. Εξεδόθη η υπ’ αριθ. Μ.2311/323/1977 αποφ. Υπ. Οικονομικών (κατωτ. σελ. 816, 01) Άρθρ.5.-Η ισχύς των διατάξεων του παρόντος άρχεται από της δημοσιεύσεώς του δια της Εφημερίδος της Κυβερνήσεως. 